CELEX: 32014R0978
Language: lt
Date: 2014-09-16 00:00:00
Title: 2014 m. rugsėjo 16 d. Komisijos įgyvendinimo reglamentas (ES) Nr. 978/2014, kuriuo iš dalies keičiamas Reglamentas (ES) Nr. 165/2011, kuriuo dėl išteklių pereikvojimo 2010 m. iš tam tikrų 2011 m. ir vėlesniais metais Ispanijai skirtų atlantinių skumbrių kvotų numatoma išskaičiuoti tam tikrą kiekį

17.9.2014   
            
            
               LT
            
            
               Europos Sąjungos oficialusis leidinys
            
            
               L 275/1
            
         KOMISIJOS ĮGYVENDINIMO REGLAMENTAS (ES) Nr. 978/2014
   2014 m. rugsėjo 16 d.
   kuriuo iš dalies keičiamas Reglamentas (ES) Nr. 165/2011, kuriuo dėl išteklių pereikvojimo 2010 m. iš tam tikrų 2011 m. ir vėlesniais metais Ispanijai skirtų atlantinių skumbrių kvotų numatoma išskaičiuoti tam tikrą kiekį
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1 ir 2 dalis,
   kadangi:
   
               (1)
            
            
               Komisijos reglamentu (ES) Nr. 165/2011 (2) nustatyta, kad 2013 m. Ispanijai skirta atlantinių skumbrių (Scomber scombrus) žvejybos VIIIc, IX ir X zonose, CECAF 34.1.1 rajono Sąjungos vandenyse kvota (toliau – atlantinių skumbrių žvejybos kvota) turi būti sumažinta 8 126 tonomis;
            
         
               (2)
            
            
               Reglamente (ES) Nr. 165/2011 taip pat numatyta, kad atlantinių skumbrių žvejybos kvota, kuri Ispanijai gali būti skirta 2015 m. ir, jei reikia, vėlesniais metais, turi būti sumažinta 9 747 tonomis;
            
         
               (3)
            
            
               2014 m. vasario 19 d. Ispanija informavo Komisiją, kad 2013 m. skirta atlantinių skumbrių žvejybos kvota nebuvo visiškai išnaudota, ir paprašė Komisijos į neišnaudotą kvotos kiekį atsižvelgti išskaičiuojant 2010 m. pereikvotų atlantinių skumbrių išteklių kiekį pagal Reglamentą (ES) Nr. 165/2011. Neišnaudotas kiekis – 4 158 tonos;
            
         
               (4)
            
            
               tačiau Ispanija, remdamasi Tarybos reglamento (EB) Nr. 847/96 (3) 4 straipsnio 2 dalimi, paprašė leisti neišnaudoti 2013 m. atlantinių skumbrių žvejybos kvotos dalies, laikantis tame reglamente nurodytų apribojimų, ir ją perkelti į kitus metus;
            
         
               (5)
            
            
               Komisijos įgyvendinimo reglamentu (ES) Nr. 520/2014 (4)2 022 tonos neišnaudotos 2013 m. Ispanijai skirtos atlantinių skumbrių žvejybos kvotos perkelta į 2014 m. Taigi likęs neišnaudotas 2013 m. kvotos kiekis – 2 136 tonos;
            
         
               (6)
            
            
               2 136 tonos turėtų būti panaudotos Reglamente (ES) Nr. 165/2011 su pakeitimais, padarytais Reglamentu (EB) Nr. 976/2012 (5), numatytiems išskaičiuotiniems kiekiams perskaičiuoti. Šis kiekis turėtų būti pridėtas prie 2013 m. išskaičiuotino kiekio, kuris iš viso sudaro 10 262, ir atitinkamai atimtas iš vėlesniais metais išskaičiuotino kiekio;
            
         
               (7)
            
            
               2014 m. gegužės 8 d. Ispanija paprašė neišnaudotą kvotos kiekį atimti iš 2014 m. išskaičiuotino kiekio. Tai atitinka Reglamento (ES) Nr. 165/2011 7 konstatuojamojoje dalyje išdėstytus argumentus. Todėl Reglamentą (ES) Nr. 165/2011 su pakeitimais, padarytais Reglamentu (ES) Nr. 976/2012, reikėtų atitinkamai iš dalies pakeisti;
            
         
               (8)
            
            
               kadangi šiuo reglamentu padarytas Ispanijai leidžiamo sužvejoti žuvų kiekio apribojimo pakeitimas turi įtakos Ispanijos laivų ekonominei veiklai ir veiklos žvejybos sezonu planavimui, šis reglamentas turėtų įsigalioti iš karto, kai tik bus paskelbtas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 165/2011 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 343, 2009 12 22, p. 1.
   
      (2)  2011 m. vasario 22 d. Komisijos reglamentas (ES) Nr. 165/2011, kuriuo dėl išteklių pereikvojimo 2010 m. iš tam tikrų 2011 m. ir vėlesniais metais Ispanijai skirtų atlantinių skumbrių kvotų numatoma išskaičiuoti tam tikrą kiekį (OL L 48, 2011 2 23, p. 11).
   
      (3)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
   
      (4)  2014 m. gegužės 16 d. Komisijos įgyvendinimo reglamentas (ES) Nr. 520/2014, kuriuo, remiantis Tarybos reglamento (EB) Nr. 847/96 4 straipsnio 2 dalimi, tam tikras 2013 m. nepanaudotas žvejybos kvotų kiekis pridedamas prie 2014 m. kvotų (OL L 147, 2014 5 17, p. 44).
   
      (5)  2012 m. spalio 23 d. Komisijos reglamentas (ES) Nr. 976/2012, kuriuo iš dalies keičiamas Komisijos reglamentas (ES) Nr. 165/2011, kuriuo dėl išteklių pereikvojimo 2010 m. iš tam tikrų 2011 m. ir vėlesniais metais Ispanijai skirtų atlantinių skumbrių kvotų numatoma išskaičiuoti tam tikrą kiekį (OL L 294, 2012 10 24, p. 3).
   
      PRIEDAS
      
         
            „PRIEDAS
            
                        Ištekliai
                     
                     
                        Pradinė 2010 m. kvota
                     
                     
                        Pakeista 2010 m. kvota
                     
                     
                        Nustatytas 2010 m. sužvejotų žuvų kiekis
                     
                     
                        Kvotos ir sužvejotų žuvų kiekio skirtumas (pereikvojimas)
                     
                     
                        Reglamento (ES) Nr. 1224/2009 105 straipsnio 2 dalyje nustatytas daugiklis (pereikvotas kiekis * 2)
                     
                     
                        2011 m. išskaičiuotinas kiekis
                     
                     
                        2012 m. išskaičiuotinas kiekis
                     
                     
                        2013 m. išskaičiuotinas kiekis
                     
                     
                        2014 m. išskaičiuotinas kiekis
                     
                     
                        2015 m. ir, jei reikia, vėlesniais metais išskaičiuotinas kiekis
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % 2010 m. kvotos)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        5 989
                     
                     
                        9 747“